Előterjesztés a Zalakaros Város Önkormányzata Képviselőtestülete 2019. december 12-én tartandó ülésére
Napirend címe:  Térfigyelő kamera rendszer bővítése Zalakaroson
Előterjesztést készítette: Bognár Ottó Péter településstratégiai ügyintéző

Tisztelt Képviselőtestület!

Zalakaros Város Képviselőtestülete a közbiztonság növelése, a nyomozási munka segítése érdekében a meglévő térfigyelőkamera rendszer bővítésére vonatkozó javaslatot kért a Rendőrőrstől. A körzeti megbízott jelentése alapján a korábbi rendszer telepítőjével, üzemeltetőjével (B-Modem Kft.) helyszíni bejárás keretében megvizsgáltuk a bővítési lehetőségeket, és előzetes árajánlatot kértünk a telepítésre.
A jelenleg működő kamerák IP-s 2 MPX felbontásúak, beüzemelésük 2013. évben történt. A kamerák elavultak és nem elégítik ki a térfigyelő rendszerekkel szemben támasztott követelményeket. Új térfigyelőpontokkal a bővítés csak a központi egység felújítása után lehetséges. Első ütemben (2020. évben) így a központi egység felújítása indokolt az üzemelő térfigyelési pontokkal együtt, kibővítve a rendőrségi ajánlásban szereplő rendszámfelismerő technológiával, valamint a belterületi központ figyelését szolgáló 3 db (Gyógyfürdő tér pavilon sor, Tourinform iroda, Alma út) új térfigyelési ponttal. Ennek költsége kb. 14.412.000,- Ft + ÁFA.
A Rendőrőrs képviselőjével tartott helyszíni bejárás alapján a település lefedése érdekében további 18 db térfigyelési pont került meghatározásra, melynek kiépítését több ütemben, a későbbiekben (2021. évtől) javasoljuk megvalósítani a központi egység felújítása után. 
A beruházás megvalósítása érdekében a képviselőtestületnek ajánlati felhívást kell kibocsátani, illetve az ajánlati dokumentációt kell hozzá kiadnia, amelyet előterjesztésünkhöz mellékelünk. 
A pályázati felhívás kiküldését az alábbi vállalkozók részére javasoljuk:
1. [bookmark: _Hlk26189927]Cégnév: B-Modem Kft.
Cím: 8900 Zalaegerszeg, Berzsenyi u. 13.
Ügyvezető: Böröndi Ferenc
Tel.: 06-92-319-618
E-mail: bmodem@bmodem.hu

[bookmark: _Hlk26189398]Rendőrhatósági engedéllyel működő biztonságtechnikai beruházásokat végző cég. Zalakaroson és a környező településeken szerelt és működtet térfigyelő rendszereket. Saját fejlesztésű és gyártmányú rendszám és video feldolgozó szoftvere biztosítja a gépjármű forgalom gyors (pl.: rendszám alapú) kiértékelését.

2. [bookmark: _Hlk26189584]Cégnév: NERS-TEAM Kft.
Cím: 1183 Budapest, Csaba u. 8.
Ügyvezető: Kovács Jenő
Tel.: 06-1-261-5870
E-mail: ners-team@t-online.hu 

Rendőrhatósági engedéllyel működő biztonságtechnikai szolgáltatást nyújtó cég. A büntetés végrehajtási intézetek biztonságtechnikai beszállítója, szolgáltatója, üzemeltetője. Videós védelmi berendezések, térfigyelők, egyéb biztonsági rendszerek telepítése, szerelése, karbantartása, országos szerviz szolgálat
3. Cégnév: Derik Hungária Kft.
Cím: 2890 Tata, Almási u. 32.
Ügyvezető: Rigó Erik
Tel.: 06-34-586-273
E-mail: rigo.erik@derik.hu 

Komplex vagyonvédelmi szolgáltatást nyújtó cég rendőrhatósági engedéllyel. Távfelügyeleti díszpécser központ üzemeltetése, élő erős vagyonvédelmi szolgáltatás, magánnyomozói tevékenység. Videós védelmi berendezések, térfigyelők, egyéb biztonsági rendszerek telepítése, szerelése, karbantartása, országos szerviz szolgálat

A fentiek alapján az alábbi határozati javaslatot terjesztem a Tisztelt Képviselőtestület elé.

Határozati javaslat:
Képviselőtestület:
1/ Egyetért a térfigyelő kamerák tervezett bővítésével, melyet több ütemben kíván megvalósítani. Az I. ütemben megvalósítandó bővítés érdekében a melléklet szerinti ajánlati felhívást, ajánlati dokumentációt és a kamerák mellékelt helyszíneit elfogadja. 
2/ Felhatalmazza a Polgármestert az ajánlati felhívás aláírására és az ajánlati dokumentációval együtt történő kibocsátására és az alábbi ajánlattevők részére való megküldésére: 
1. Cégnév: B-Modem Kft.
Cím: 8900 Zalaegerszeg, Berzsenyi u. 13.
Ügyvezető: Böröndi Ferenc
E-mail: bmodem@bmodem.hu

2. Cégnév: NERS-TEAM Kft.
Cím: 1183 Budapest, Csaba u. 8.
Ügyvezető: Kovács Jenő
E-mail: ners-team@t-online.hu 

3. Cégnév: Derik Hungária Kft.
Cím: 2890 Tata, Almási u. 32.
Ügyvezető: Rigó Erik
E-mail: rigo.erik@derik.hu 
3/ Felkéri a Hivatalt, hogy a beérkezett ajánlatokat terjessze a következő soros ülésen a Képviselőtestület elé.
4/ Felkéri a Hivatalt, hogy a kamerarendszer bővítésének tervezett ütemezését (a következő évben tervezett megvalósítási helyeket) a decemberi soros ülésre terjessze elő. 
Határidő: 2019. december 27.
Felelős: Novák Ferenc polgármester
Operatív felelős: Tóthné Őri Ibolya osztályvezető

Zalakaros 2019. december 2.						


Novák Ferenc
									Polgármester

[bookmark: _GoBack]
Gazdasági Bizottság és a Humánpolitikai és Ügyrendi Bizottság határozata:

A bizottság javasolja a képviselőtestület számára az előterjesztés szerinti határozati javaslat elfogadását.



